Electronic Arts|   |
| Forma | Viešoji |
| Pramonė | Video ir kompiuteriniai žaidimai |
| Įkurta | 1982 m. |
| Įkūrėjas (-ai) | Trip Hawkins |
| Centrinė būstinė | Redvud Sitis, Kalifornija, JAV |
| Svarbiausi darbuotojai | Andrew Wilson  (CEO)Larry Probst |
| Produkcija | Need For Speed  FIFA  NBA Live  The Sims  Battlefield  Mass Effect  Medal of Honor |
| Pajamos | Didėjimas 4,8 mlrd. USD (2017) |
| Darbuotojų | 8800 (2017 m.) |
| Tinklalapis | Oficiali svetainė |

**Electronic Arts** – JAV kompiuterinių žaidimų kūrėjas ir platintojas. Bendrovę 1982 m. įkūrė Trip Hawkins, tuo metu kompanija buvo kompiuterinių žaidimų srities pionierė. Pradžioje kompanija buvo kompiuterinių žaidimų platintoja. Vėliau perėmusi žaidimų kūrėjų bendroves tapo rinkos lydere bei didžiausia žaidimų platintoja, kurios 2017 m. metinės pajamos siekė 4,8 mlrd. JAV dolerių. Kompanija garsi savo serijomis: sporto žaidimų serija („NBA Live", „FIFA", „NHL") kurią platina ir kuria „EA Sports" padalinys, „Need For Speed", „Medal of Honor", „The Sims", „The Sims 2", „The Sims 3", „Command & Conquer", „Battlefield", „SimCity".

„Electronic Arts" yra antra pagal pajamas žaidimų kompanija vakarų pasaulyje po „Activision Blizzard" (2017 m.).

Istorija
--------

1982 m. vasarį verslininkas Trip Hawkins pradėjo ieškoti finansavimo naujai savo įmonei „Amazin' Software". Šiuo klausimu jam padėjo Don Valentine iš rizikos kapitalo kompanijos „Sequoia Capital". Gavęs finansavimą T. Hawkins pradėjo plėtoti savo verslo planą. Pagal jį „Electronics Arts" gamino ir platino vartotojų programinę įrangą.

Plečiantis kompanijai T. Hawkins atsivedė specialistus iš tokių įmonių kaip „Apple", „Atari", „Xerox PARC" ir „VisiCorp".

1986 m. EA įkūrė savo pirmąjį padalinį Europoje ir susitarė su Vokietijos žaidimų kompanija „Ariolasoft" dėl jų žaidimų leidybos. Taip pat tuo metu įvyko „Amazin' Software" kompanijos pervadinimas į „Electronic Arts".

2000 m. iš įmonės pasitraukus T. Hawkins, kompanija pakeitė savo logotipą.

2006 m. pradžioje įmonė visame pasaulyje sumažino savo darbuotojų skaičių 5 procentais.

2005 m. EA pradėjo sporto simuliatorių projektą su „NFL" lyga bei pasirašė ilgametę sutartį su ESPN kanalu. Būtent šie ir panašūs veiksmai suteikė EA kompanijai didelę komercinę sėkmę. EA buvo pirmoji žaidimų gamintoja, pradėjusi daugiametę tokių serijų kaip „Madden", „FIFA", „NHL", „NBA Live", „Tiger Woods" ir panašių gamybą. Kiekvienais metais šiose serijose EA atnaujina sudėtis bei šiek tiek pakeičia grafiką.

2006 m. rugsėjį EA ir „Nokia" pasirašė sutartį dėl mobiliųjų sporto žaidimų gamybos ir leidybos. EA tapo pagrindine tokių žaidimų gamintoja.

2008 m. pasklido gandai, kad EA nori įsigyti vienos didžiausių konkurentės „Take-Two Interactive" pagrindinį akcijų paketą, tačiau po kelių mėginimų tai neįvyko.

2008–2009 m. pasaulio ekonominės krizės metu EA kompanija ėmėsi taupymo ir atleido apie 11 procentų savo darbuotojų bei uždarė 12 biurų. Tų metų pabaigoje dėl ekonominio nuosmukio ir populiarių žaidimų trūkumo kompanija patyrė 641 milijonų JAV dolerių nuostolių.

2013 m. balandį EA įvykdė reorganizaciją ir atleido 10 procentų savo darbuotojų. Rugsėjo mėnesį naujuoju kompanijos vadovu tapo Andrew Wilson.

2015 m. kompanija sukūrė naują savo filialą „Competitive Gaming Division", atsakingą už elektroninio sporto žaidimų vystymą.

2018 m. sausį kompanija pasirašė susitarimą su Major League Soccer dėl „eMLS" lygos sukūrimo žaidimui „FIFA 18".

Struktūra
---------

„Electronic Arts" sudaro keturios pagrindinės grupės, kurios turi kitas smulkias studijas.

* **EA Games** – pagrindinė ir didžiausia žaidimų kūrimo grupė. Ji kuria nuotykių, vaidmenų, lenktynių ir kovos menų žaidimus.
* **EA Sports** – kuria sporto simuliatorius („FIFA Football", „Madden NFL", „Fight Night", „NBA Live", „NCAA Football," „Cricket", „NCAA March Madness", „Tiger Woods PGA Tour", „NHL Hockey", „NASCAR" ir „Rugby").
* **EA Maxis** – kuria gyvenimo simuliatorius ir madų žaidimus. Labiausiai žinoma dėl „The Sims" serijos.
* **EA All Play** – atsakinga už EA ir partnerių žaidimus („The Simpsons", „Tetris", „SCRABBLE", „MONOPOLY", „World Series of Poker", „Real Racing", „Ultima") bei internetines platformas.
* **EA Competitive Gaming Division** – kompanijos filialas, nuo 2015 m. atsakingas už elektroninio sporto žaidimų kūrimą ir varžybų vykdymą.

Origin
------

„Origin" logotipas
*Pagrindinis straipsnis – Origin*.
2011 m. birželio mėn. „EA" atidarė savo internetinių pardavimų platformą „Origin". „Origin" buvo sukurta apjungus internetines paslaugas „EA Store" ir „EA Download Manager". Sistemai suteiktas 1992 m. įsigytos žaidimų kūrėjų studijos „Origin Systems" pavadinimas. Be internetinių pardavimų, „Origin" naudotojams siūlo ir socialinio tinklo bendruomenės funkcijas. Ši koncepcija pagrįsta konkurentės „Valve" sukurtos sistemos „Steam" modeliu. Nors iš pradžių paslauga apsiribojo kompanijos vidaus produktais, 2011 m. spalio 27 d. „Electronic Arts" paskelbė leisianti kitiems žaidimų leidėjams platinimui naudotis savo sistema.

Kritika
-------

„EA" dažnai kritikuojama dėl taikomo godaus verslo modelio. Bendrovė išnaudoja žaidėjus per „mikrotransackijas", kurios suteikia pirkėjui strateginį pranašumą prieš kitus konkurencinių žaidimų žaidėjus (pvz. „Sim City BuildIt") – net jei žaidimą galima įsigyti už fiksuotą kainą (pvz. „FIFA 18" atveju). Žaidimo „Star Wars Battlefront II" bendruomenė taip pat skundėsi tokia *pay-to-win* sistema. 2018 m. kovo mėn. „EA" atsakė žaidimui išleistu pataisymu, kuris pakeitė žaidimo daiktų sistemą ir visus žaidimo veikėjus padarė prieinamus nemokamai. Remiantis pačios bendrovės pareiškimais, „EA" per 2017 m. iš viso surinko 1,68 mlrd. JAV dol. pajamų iš mikrotransakcijų.

Šaltiniai
---------

1. ↑   Archyvuota kopija 2018-07-15 iš Wayback Machine projekto.
2. ↑  [
3. ↑  Electronic Arts entry
4. ↑  Where did the Video Games site go? Archyvuota kopija 2011-08-07 iš Wayback Machine projekto.
5. ↑  EA Puts it „In the Game"
6. ↑  EA to Supply Games for Nokia Mobile Devices
7. ↑  Electronic Arts drops buyout bid for rival
8. ↑  Electronic Arts has lousy quarter; slashes 1,100 jobs
9. ↑  EA Reboot Cost 900 Jobs
10. ↑  Andrew Wilson named EA CEO
11. ↑  MLS announces eMLS, a new competitive league for EA Sports FIFA 18
12. ↑  EDGAR Online via Yahoo! Finance, Electronic Arts FY 2008 10K Filing Archyvuota kopija 2009-02-11 iš Wayback Machine projekto.
13. ↑  Electronic Arts (2011-06-03). „EA startet Onlineservice Origin". Nuoroda tikrinta 2011-07-17.
14. ↑  Electronic Arts (2011-06-03). „Origin Frequently Asked Questions" (anglų). Nuoroda tikrinta 2011-07-17.[neveikianti nuoroda]
15. ↑  Brightman, James (2011-07-06). „EA 'Would Absolutely Welcome' Other Publishers' Content on Origin". *Industrygamers* (anglų). Suarchyvuotas originalas 2011-07-11. Nuoroda tikrinta 2011-07-17. `{{cite web}}`: Nežinomas parametras `|archivebot=` ignoruotas (pagalba)
16. ↑  Falkenstern, Max (2011-06-06). „Electronic Arts über Origin und Steam: „Keine Entweder-oder-Entscheidung"". *PC Games*. Computec Media Group. Suarchyvuotas originalas 2011-07-12. Nuoroda tikrinta 2011-07-17.
17. ↑  Electronic Arts (2011-10-27). „Origin Expands to Offer Games from Major Publishers – Warner Bros. THQ and Capcom Bringing Top Titles to EA's Direct Download Platform". Nuoroda tikrinta 2011-11-21.
18. ↑  Stephen Totilo (2014-12-26). „SimCity Purists Are Understandably Upset About The Newest SimCity". *Kotaku* (anglų). Nuoroda tikrinta 2018-11-05.
19. ↑  Matt Liebl (2014-12-22). „SimCity BuildIt Review". *Gamezone* (anglų). Nuoroda tikrinta 2018-11-05.
20. ↑  Maximilian Eichgrün (2017-11-13). „FIFA18: Zoff um Bezahlsystem". *sport1*. Nuoroda tikrinta 2018-11-05.
21. ↑  Brian Bell (2018-03-21). „Every Hero is Now Unlocked in Star Wars Battlefront II". *Paste Magazine* (anglų). Suarchyvuotas originalas 2018-11-06. Nuoroda tikrinta 2018-11-05.
22. ↑  „Electronic Arts Inc. Q4 FY 2017 Results" (PDF). *Shareholder* (anglų). Electronic Arts. 2017-05-09. Nuoroda tikrinta 2018-11-05.